## Zápisnica č.7/2018 zo zasadnutia VV SZVM dňa 23.07.2018

***Prítomní:Vladimír Slaný, Marián Jung, Marian Majerčík, Andrea Polková, Rasťo Čulík, Juraj Kubíček, Mário Lámy***

***Ospravedlnení: Ingrid Bošková, Peter Bartoš, Jaro Baláž, Michal Jankovič,***

***Hostia:***

1. Predseda informoval VV SZVM, že finančné transakcie v roku 2018 sú uvedené na transparentnom účte. V období od 20.06. do 23.07.2018 bola pripísaná na účet čiastka z Min.školstva vo výške 6,396.-eur celkove je na účte 16,823,40.-eur, ale postupne sa už zasielajú dotácie za preteky, ktoré boli vyučtované, ako aj preplácanie cestovných nákladov reprezentácie s výjazdami na preteky, ktoré po kontrole odsúhlasuje hospodár SZVM.

Termín : úloha stála r.2018 Zodpovedný: preds.+hosp.

1. Predseda SZVM ďalej uviedol, že na druhom účte v mesiaci máj-júl 2018 neboli realizované platby.

Termín : úloha r.2018 Zodpo.: predseda a podpredseda

1. Na  účte založenom pre TOP Team v danom období neboli realizované platby
2. Predseda SZVM informoval VV, že priebežne sa VV začal zaoberať pripomienkami vyplývajúcimi z konferencie SZVM t.j. príprava a zadanie návrhu na preukazy členov SZVM a pod., návrh na grafické znázornenie a následné vyrobenie preukazu SZVM bol zadaný firme A2print Termín : rok 2018 Zodp.: Slaný, Kubíček, Čulík

1. V ďalšej časti VV SZVM prebral aktuálne náležitosti spojené s organizáciou pretekov majstrovstiev Slovenska. Boli preteky v Komárne na Váhu jak rýchlostné ako aj nerýchlostné, ktoré hodnotíme ako pripravené na dobrej úrovni. Taktiež sa tento víkend konali preteky FF v Adamove, ktoré VV SZVM na svojom zasadaní dňa 9.7.2018 navrhol aby boli vyhodnotené ako nominácia na MS FF 12.-18.11.2018 v Dubaji /Fujairah/.Predseda komisie FF podľa jednotlivých výsledkov predniesol návrh nominácie pretekárov z klubou o účasti na MS. Trieda Delfín : Ella Jung, Nikolas Mikuliak, Trieda 2. Šimon Jung, Nina Majerčíková, Trieda 4. Oliver Šíra, Trieda 5. Jakub Veselý. Vzhľadom k nominácii žiadame zástupcov klubov k vyjadreniu, ako aj zákonných zástupcov pretekárov, ktorí budú doprevádzať pretekára na MS. Taktiež VV SZVM dopredu upozorňuje, že každý nominovaný pretekár musí absolvovať lekársku prehliadku u športového lekára.

Termín : 11.11.2018 Zodp.: nominované kluby

.

6.VV SZVM sa oboznámil z informáciou J.Kubíčka, že všetky dohody k poskytnutiu dotácie na jednotlivé preteky sú pripravené a postúpené klubom.

Termín : r. 2018 Zodp. : Kubíček,

1. Predseda SZVM informoval, že klub Kormorán Komárno zaslal žiadosť o organizáciu pretekov v Radvani v termíne 4.-5.8.2018 s tým, že budú prebiehať dve kolá t.j.II.a III. kolo rýchlostných motorových člnov v kategórii TS1000, FV500 a GT 15. Vychádzajúc z rozhovoru s M.Bazinským ktorý uviedol, že majú zabezpečené všetky náležitosti potrebné na preteky a to v tom smere, že budú klubom poskytnuté propozície ako aj ostatné informačné náležitosti potrebné k organizácii.

Termín : 4.-5.08.2018 Zodpovedný: klub Kormoran

9. Predseda SZVM informoval, že počas pretekov v Komárne bol jedným z hostí aj novozvolený predseda maďarského zväzu vodného motorizmu p. F. Csáko. Počas spoločného rozhovoru navrhol SZVM, aby v budúcej vodnomotoristickej sezóne 2019 sa náš zväz pripojil a podporil myšlienku otvorenia národných pretekov kategórie OSY 400 ktorá by združovala pretekárov z najbližších okolitých krajín t.j. Maďarsko, Slovensko a Česko, ktorá by bola na úrovni tak ako je teraz trieda FV 500.

Termín : r.2018 Zodpovedný : VV SZVM

10. VV sa zaoberal informáciou z UIM, že k termínu 01.08.2018 je treba písomne potvrdiť a nahlásiť účasť člena SZVM na svetovom zasadnutí UIM v Libanone. VV SZVM zaujalo stanovisko a vyhodnotilo takúto cestu ako bezpečnostné riziko a navrhol aby sa SZVM zasadnutia nezúčastnilo. Vychádzajúc aj z informácie , že partnerský český zväz tiež necestuje na zasadnutie UIM do Libanonu.

Termín: 01.08.2018 Zodpovedný: predseda SZVM

11. VV SZVM sa ďalej zaoberal podnetom, že klub KVM MA-JAK Malacky na pretekoch v Adamove pri podávaní prehlásenia zákonného zástupcu pretekára, kde je potrebný súhlas zákonného zástupcu v zmysle zák. NR SR č.18/2018 o ochrane osobných údajov a o zmene a doplnení niektorých zákonov vyjadril nesúhlas s uverejnením osobných údajov všetkých pretekárov klubu. Nakoľko v zmysle zmluvy z MŠVVaŠ sme povinný zverejňovať na webovej stránke SZVM všetky výsledky a poskytnuté dotácie na organizáciu pretekov pod podmienkou, že ak takto nebudeme zverejňovať náležitosti môže SZVM príjsť o poskytnutú dotáciu.Vzhľadom k uvedenému žiadame klub KVM MA JAK Malacky o vyjadrenie, nakoľko by SZVM muselo následne anulovať výsledkovú listinu z pretekov v Adamove a uviesť len osobné údaje pretekárov, ktorí tieto poskytli.

Termín: 15.08.2018 Zodp.: pred.+podpr.SZVM